stanford-oval/wikipedia huggingface dataset:
Object Pascal
Hello World esimerkki > Delphin Object Pascal

program ObjectPascalExample;
  type
    THelloWorld = class
      procedure Put;
    end;
  var
    HelloWorld: THelloWorld;
  procedure THelloWorld.Put;
  begin
    WriteLn('Hello, World!');
  end;
  begin
    HelloWorld := THelloWorld.Create;
    HelloWorld.Put;
    HelloWorld.Free;
  end.
Hello World esimerkki > Chromen Object Pascal

namespace ObjectPascalExample;
  interface
  type
    ConsoleApp = class
      class method Main;
    end;
    THelloWorld = class
      method Put;
    end;
  implementation
  method THelloWorld.Put;
  begin
    Console.WriteLine('Hello, World!');
  end;
  class method ConsoleApp.Main;
  begin
    var HelloWorld := new THelloWorld;
    HelloWorld.Put;
  end;
  end.
Aiheesta muualla

Johdanto Object Pascal kieleen:
MacTech Vol 2 Issue 12 1985
Delphi Object Pascal kieliopas:
Delphi 5 "Object Pascal Language Guide" (Arkistoitu – Internet Archive)  (PDF[vanhentunut linkki], Windows Help[vanhentunut linkki])
Delphi 1.0 Object Pascal Language Reference Guide[vanhentunut linkki]
Object Pascal Style Guide (Arkistoitu – Internet Archive)
Free Pascal Object Pascal käsikirja:
Current version's Object Pascal Ref guide (PDF) (Arkistoitu – Internet Archive)
Current version's Object Pascal Ref guide (html)
Free Pascal Mac Pascal extensions status page
GNU Pascal:
GNU Pascal(GPC) information
GPC differences to Mac Pascal page (Arkistoitu – Internet Archive)
Nürnbergin kansainvälinen ihmisoikeuspalkinto

Nürnbergin kansainvälinen ihmisoikeuspalkinto on saksalainen ihmisoikeuspalkinto vuodelta 1995. Sen arvo on noin 15 000 euroa.
Palkinnon saajat

| vuosi | saaja | maa tai järjestö |
| --- | --- | --- |
| 1995 | Sergei Kovaljov |  Venäjä |
| 1997 | Khémaïs Chammari |  Tunisia |
| 1997 | Abie Nathan |  Israel |
| 1999 | Fatimata M’Baye |  Mauritania |
| 2001 | Samuel Ruiz García |  Meksiko |
| 2003 | Teesta Setalvad |  Intia |
| 2003 | Ibn Abdur Rehman |  Pakistan |
| 2005 | Tamara Chikunova |  Uzbekistan |
| 2007 | Eugénie Musayidire |  Ruanda |
| 2009 | Abdolfattah Soltani |  Iran |
| 2011 | Hollman Morris |  Kolumbia |
| 2013 | Kasha Nabagesera |  Uganda |
| 2015 | Amirul Haque Amin |  Bangladesh |
| 2017 | Caesar |  Syyria |
| 2019 | Rodrigo Mundaca |  Chile |
NEFA

| NEFA |
| --- | --- |

Tunnisteet
IUPAC-nimi:  (4aR,9aS)-N-etyyli-4,4a,9,9a-tetrahydro-1H-fluoren-4a-amiini
PubChem CID:  57426056
Ominaisuudet
Molekyylikaava:  C15H19N
Moolimassa:  213,3181 g/mol
NEFA on dissosiatiivinen ja hallusinogeeninen aine, joka on mieto NMDA-agonisti. Se on rakenteellisesti sukua fensyklidiinille. Kemikaali syntetisoitiin ensimmäisen kerran Parke Davisin laboratoriossa, joka kuuluu Pfizerin tytäryhtiöön.
Käännös suomeksi
NEG Micon

Micon M1500-600 -tuuliturbiini Sri Lankassa.
NEG Micon A/S oli tanskalainen tuulivoimalan valmistaja. Yritys yhdistettiin kilpailijaansa Vestas Wind Systems A/S:iin 2004.
One Million

| ”One Million” Alexandra Stan mukana Carlprit |
| --- | --- | --- |

Singlen tiedot
 Albumilta: Saxobeats
 Julkaistu: 27. heinäkuuta 2011
 Formaatti: CD, digitaalinen lataus
 Tyylilaji: pop, rap, house
 Kesto: 03.21
 Levy-yhtiö: Maan Music
Alexandra Stanin muut singlet
| ”Get Back (ASAP)” 2011 | ”One Million” 2011 | ”Lemonade” 2012 |
"One Million" on romanialaisen artistin Alexandra Stanin ja saksalaisen rappärin Carlpritin kappale, joka julkaistiin YouTubeen heinäkuussa 2011. Kappeleeseen tehtiin musiikkivideo joka julkaistiin YouTubessa vuoden 2011 lopussa. Videota on katseltu yli kolme miljoonaa kertaa.
Naruhiko Higashikuni

| Naruhiko  Higashikuni |
| --- | --- |

Japanin pääministeri
 17. elokuuta – 9. lokakuuta 1945  
Monarkki:  Hirohito
Edeltäjä:  Kantarō Suzuki
Seuraaja:  Kijūrō Shidehara
Henkilötiedot
Syntynyt: 3. joulukuuta 1887 Kioto, Japani
Kuollut: 20. tammikuuta 1990 (102 vuotta) Tokio, Japani
Puoliso:  Toshiko
Tiedot
Puolue:  sitoutumaton
 Nimikirjoitus
Naruhiko Higashikuni (jap. 東久邇宮 稔彦王, Higashikuni no miya Naruhiko-ō, ”Naruhiko, prinssi Higashikuni”, vuodesta 1947 jap. 東久邇稔彦, Higashikuni Naruhiko; 3. joulukuuta 1887 Kioto – 20. tammikuuta 1990 Tokio) oli Japanin keisarisukuun kuulunut prinssi ja kenraali, joka toimi Japanin pääministerinä toisen maailmansodan lopussa 17. elokuuta – 9. lokakuuta 1945.
Naruhiko on ainoa keisarisuvun jäsen, joka on toiminut Japanin pääministerinä, sekä Japanin lyhytaikaisin pääministeri. Hänen pääministerikautensa kesti 54 päivää.
Perhe

Naruhiko meni 18. toukokuuta 1915 naimisiin Meiji-keisarin yhdeksännen tyttären, prinsessa Toshikon (1896–1978) kanssa. Parilla oli neljä poikaa:
Prinssi Morihiro (6. toukokuuta 1916 – 1. helmikuuta 1969)
Prinssi Moromasa (1917 – 1. syyskuuta 1923; kuoli Kantōn suuressa maanjäristyksessä)
Prinssi Akitsune (13. toukokuuta 1920 – 30. elokuuta 2006)
Prinssi Toshihiko (24. maaliskuuta 1929 – 15. huhtikuuta 2015)
Ura ja myöhemät vaiheet

Naruhiko nousi Japanin armeijan kenraaliksi ja oli vuodesta 1939 ylimmän sotaneuvoston jäsen. Hänelle myönnettiin myös Kinshi kunshō -sotilaspalkinto vuonna 1940. Hän menetti prinssin arvonsa muiden keisarin etäisempiin sukuhaaroihin kuuluvien henkilöiden kanssa 17. lokakuuta 1947.
Naruhiko julkaisi vuonna 1968 muistelmansa Higashikuni nikkin. Hän kuoli sydämen vajaatoimintaan Tokiossa 102-vuotiaana 1990; hän on Japanin historian pitkäikäisin pääministeri ja yksi maailman pitkäikäisimmistä pääministereistä Willem Dreesin, Christopher Hornsrudin ja Antoine Pinayn ohella.
Myrskykeiju

| Myrskykeiju |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Ulappalinnut Procellariiformes
Heimo::  Ulappakeijut Hydrobatidae
Suku::  Ulappakeijut Hydrobates
Laji::  leucorhoa
Kaksiosainen nimi
 Hydrobates leucorhoa  (Vieillot, 1818) 

Katso myös
   Myrskykeiju Wikispeciesissä   Myrskykeiju Commonsissa 
Infobox OKNimi-testi OK: 
Myrskykeiju (Hydrobates leucorhoa) on pieni avomerellä elävä lintu, entiseltä nimeltään myrskypääsky. Vieillot nimesi lajin brittiläisen eläintieteilijän William Elford Leachin kunniaksi.
Koko ja ulkonäkö

Myrskykeiju on 18–21 cm pitkä, siipien kärkiväli 43–48 cm ja paino 45 g. Sillä on valkeaa yläperää lukuun ottamatta musta höyhenpeite.
Vanhin eurooppalainen rengastettu myrskykeiju on ollut vähintään 22 vuotta 10 kuukautta vanha brittiläinen lintu.
Levinneisyys

Myrskykeiju pesii Pohjois-Atlantin ja Tyynenmeren pohjoisosien luoksepääsemättömillä pikkusaarilla. Euroopassa pesii arviolta 100 000-220 000 paria, joista Britteinsaarilla 10 000-100 000 ja Islannissa 80 000-150 000 paria. Maailman populaation koko on noin 8 miljoonaa yksilöä ja lajin kanta on elinvoimainen. Maailman suurin yhdyskunta, noin 3 miljoonaa paria, on itäisessä Kanadassa Baccalieu Islandilla. Se talvehtii etelämpänä, ja joskus muuttoreitin tuulet ajavat myrskykeijuja Eurooppaankin, jolloin sitä tavataan myös Suomessa. Se on tavattu Suomessa 10 kertaa vuoteen 2006 mennessä, useimmat kuolleina tai nääntyneinä.
Elinympäristö

Valtamerien saaret.
Elintavat

Välttääkseen lokkeja, kihuja ja muita petoja myrskykeiju liikkuu maissa vain yöaikaan. Se on huono kävelemään. Sanotaan, että se pimeässä löytää pesänsä hajuaistinsa avulla.
Lisääntyminen

Myrskykeiju pesii yhdyskunnissa kallioilla ja myös hienojakoisemmilla mailla, ja tekee yhden valkoisen munan. Haudonta-aika on 6 viikkoa, pesäpoikasaika 63-70 päivää. Se voi kaivaa lähes 2 metriä pitkän pesäkäytävän rantatörmään. Pesä sijaitsee usein myös kivikossa. Sukukypsä 5-vuotiaana.
Ravinto

Myrskykeiju kauhoo nokkaansa planktonia merenpinnasta. Syö myös pieniä kaloja ja mustekaloja. Usein se seurailee valas- tai delfiiniparvia.
Aiheesta muualla

Laine, Hannu 1987: Myrskypääsky Oceanodroma leucorrhoa Hangossa*. - Lintumies 1.1987 s. 38. LYL.
Muna.
One Milkali (One Blood)

|  One Milkali (One Blood) |
| --- | --- |

Kappaleen tiedot
Esittäjä(t):  Electric Fields
Levy-yhtiö:  Wonderlick Recording Company, Sony Music Entertainment Australia Pty Ltd.
Kesto:  2:56
Tyylilaji:  electronica, pop
Julkaistu:  5. maaliskuuta 2024
Tekijä(t):  Michael Ross Zaachariaha Fielding
Tuottaja(t):  Michael Ross Zaachariaha Fielding Luke Million
Euroviisutiedot
Vuosi:  2024
Maa:  Australia
Kieli:  englanti, pitjantjatjara, yankunytjatjara
Sanat:  sanoitus
Video:  videolinkki
Aikajärjestys
 ◄ ”Promise” (2023) 
One Milkali (One Blood) (suom. Yhtä verta) on australialaisen yhtyeen Electric Fieldsin esittämä kappale, joka julkaistiin 5. maaliskuuta 2024. Electric Fields edusti kappaleella Australiaa vuoden 2024 Eurovision laulukilpailussa Malmössä. Kappale putosi kilpailusta ensimmäisessä semifinaalissa saatuaan 41 pistettä.
Nadja Auermann

Nadja Auermann Life Ballissa 2007
Nadja Auermann (s. 19. maaliskuuta 1971) on saksalainen malli. Hän esiintyi jo varhaisella urallaan mm. Harper’s Bazaar - sekä Vogue-lehdissä ja Benettonin mainoksissa.
Auermannin keskeiset tunnusmerkit ovat erittäin pitkät sääret. Malli on toiminut myös näyttelijänä niin elokuvissa kuin televisiossakin.
Auermann oli vuosina 1998–2005 naimisissa näyttelijä Wolfram Grandezkan kanssa. Hänelle myönnettiin vuoden 2004 Women's World Awards -tapahtumassa World Style Award.
Aiheesta muualla

Wikimedia Commonsissa on kuvia tai muita tiedostoja aiheesta .
Fashion Model Directory (englanniksi)
Ojamajo Doremi

Ojamajo Doremi (おジャ魔女どれみ) on japanilainen Toei Animationin tuottama animaatiosarja. Sarjassa seurataan alakouluikäistä Doremi Harukazea ja hänen ystäviään. Heistä tulee yhdessä noitaharjoittelijoita ja heidän tavoitteensa on päästä oikeiksi noidiksi. Sarjaa esitettiin Japanissa TV Asahi -televisiokanavalla helmikuun 1999 ja tammikuun 2003 välillä. Sarjaa esitettiin televisiossa neljä kautta ja yhteensä 201 jaksoa. Vuonna 2004 sarjaan julkaistiin kesäkuun ja joulukuun välillä 13-jaksoinen OVA eli suoraan videolle julkaisu (Original Video Animation).
Sarjan lisäksi siihen liittyen on julkaistu kaksi elokuvaa, manga-sovitus, videopelejä ja Light novel-sarja. Vuonna 2020 julkaistiin sarjan 20 vuotta täyttämisen kunniaksi elokuva Majo minarai o sagashite (魔女見習いをさがして).
| Kausi | Kauden nimi | Kauden esitys | Jaksoja | Kauden tyyppi |
| --- | --- | --- | --- | --- |
| 1. | Ojamajo doremi | 1999-2000 | 51 | TV-anime |
| 2. | Ojamajo Doremi # (Ojamajo doremi Sharp) | 2000-2001 | 49 | TV-anime |
| 3. | Mōtto! Ojamajo Doremi | 2001-2002 | 50 | TV-anime |
| 4. | Ojamajo Doremi Dokkān! | 2002-2003 | 51 | TV-anime |
| 5. | Ojamajo Doremi Na-i-sho | 2004 | 13 | OVA |
Onkemäenjärvi

| Onkemäenjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Vesilahti
Koordinaatit:  61°15′18″N, 23°35′51″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Koskenjoen valuma-alue (35.29)
Laskujoki:  Koskenjoki 
Järvinumero:  35.290.1.002
Mittaustietoja
Pinnankorkeus:  89,6 m 
Rantaviiva:  2,843 km 
Pinta-ala:  0,2746 km² 
Suurin syvyys:  1,5 m 
 fiOnkemäenjärvi 
Onkemäenjärvi  on Pirkanmaalla Vesilahdella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Koskenjoen valuma-alueeseen.
Maantietoa

Järvi on 700 metriä pitkä, 650 metriä leveä ja sen pinta-ala on 27 hehtaaria. Keskellä järveä on pieni luoto Ruohokari. Se on Koskenjoen läpivirtausjärvi, mutta siihen laskee muitakin ojia. Tärkein oja on Hirvijärveltä laskeva laskujoki, johon yhtyvät myös kolme lyhyempää pelto-ojaa ja pitkä Tupaniitynoja kaakonsuunnasta. Tupaniitynojan latvoilla sijaitsee Ahvenjärvi. Suoraan järveen laskevat lyhyet Jalajanoja kaakosta ja pelto- ja metsäoja luoteesta. Järven soistuneita pohjoisrantoja kiertää suon ja pellon välissä kuivatusoja, jonka molemmat päät laskevat järveen. Järven laskujoki on Koskenjoki, joka mutkittelee koko matkan savisten peltomaiden läpi laskien lopulta 17,2 metriä alempana olevaan Pyhäjärven lahteen, jota nimitetään Mantereenjärveksi. Joki virtaa alajuoksulla Koskenkylän läpi. Järven rantaviivan pituus on 2,8 kilometriä ja sen rannoista puolet ovat ruohottunutta avosuota ja loput kallioista ja metsäistä mäkimaata. Pellot reunustavat rantoja vain Leppinokassa kun taas muualla niiden alla on suojavyöhykkeet. Järven lähiympäristössä Onkemäen kylässä sijaitsee alle 10 maatilaa ja rannoille on rakennettu noin 10 vapaa-ajan asuntoa. Niille johtaa tiet kylän kautta kulkevalta yhdystieltä 13719. Järvi on luonnonsuojelualuetta, johon on liitetty myös maa-alueita järven pohjois- ja eteläpuolelta.
Vedenlaatu

Järven vedenlaatua esitetellään vuosina 2000, 2002, 2007 ja 2013 tutkitulla tiedolla. Järven pintavesi on ollut sameahkoa (keskimäärin 6,7 FNU), veden näkösyvyys on ollut keskimäärin 0,7 metriä ja vedenväri on ruskea (väriluku 110–200 mg(Pt)/l, keskiarvolla 148 mg(Pt)/l). Veden sähkönjohtavuus on keskimmäärin 5,7 mS/m, mikä on suomalaisessa järvessä normaali taso. Humuksen liukeneminen järven valumisvesiin on pääasiallinen syypää vedenväriin ja se myös muuttaa veden lievästi happamaksi. Järven pintaveden happamuustaso on ollut keskimäärin pH 6,5. Talvella happamuustaso on pH 6,3, mutta kesällä se kohoaa arvoon pH 6,6. Veden puskurikyky happamoitumista vastaan on hyvä (keskimäärin 0,23 mmol/l). Silloin järvi ei ole välittömässä vaarassa happamoitua. Järven vesi ei lämpötilakerrostu selvästi kesäisin ja talvisin. Pintaveden happipitoisuus on ollut kesäisin 5,3 mg/l, jolloin hapen kylläisyys oli 66%. Talvisin se on ollut 10,9 mg/l (kylläisyys 56%). Näiden arvojen perusteella voidaan järven happitilanne kokonaisuudessaan luokitella välttäväksi. Kun hapen määrä vähenee alusvedessä pohjan lähellä, aiheutuu siitä haitallisia seurauksia. Hapen vähennyttyä liian pieneksi, aiheuttaa se järvessä paikallisesti sisäistä kuormitusta. Sisäisessä kuormituksessa pohjan sedimenteistä liukenee takaisin veteen ravintoaineita ja metalleja, joiden pitoisuudet vedessä kasvavat. Päällysvedessä fosforipitoisuudet ovat olleet keskimäärin 43 µg/l, jolloin kesällä pitoisuudet ovat olleet keskimäärin 61 µg/l ja talvisin 24 µg/l. Typpipitoisuudet ovat olleet pintavedessä keskimäärin 895 µg/l (vaihteluvälillä 640–1300 µg/l). Järven ravinnetaso kohoaa kesäisin rehevöityneen järven tasolle.
Historiaa

Vuonna 1855-1856 julkaistussa Kalmbergin kartastossa järven nimi kirjoitettiin "Ongijärvi". Sen ympärillä oli jo tuolloin laajoja peltoja ja siihen oli merkitty kaksi taloa ja kolme torppaa. Järvi oli merkitty karttaa nykyistä paljon suuremmaksi. Erityisesti nykyiset suot olivat merkkitty avovedeksi. Järvi on ilmeisesti toimitettu järvenlasku. Järvi laske aiemmin Kortejärveen, joka on myöhemmin kuivatettu pelloksi ja metsäksi.
Vuoden 1959 peruskartassa järven koillis- ja etelärannan suot olivat nykyistä laajemmat, joten järvi on niiltä osin soistunut. Sen jälkeen järvellä on tapahtunut vain vähäisiä muutoksia.
Ondřej Vitásek

| Ondřej Vitásek |
| --- | --- |

Henkilötiedot
Syntynyt: 4. syyskuuta 1990 (ikä 34) Prostějov, Tšekkoslovakia
Kansalaisuus:   Tšekki
Jääkiekkoilija
Lempinimi:  Vitas
Pelipaikka:  puolustaja
Maila:  vasen
Pituus:  192 cm
Paino:  95 kg
Pelinumero:  43
Pelaajaura
Pääsarjaura:  2009–
Aik. seurat:  HC Slezan Opava (Tšekki II) HC Vítkovice (ČEL) HC Benátky nad Jizerou (Tšekki I) Jugra Hanty-Mansijsk (KHL) Kunlun Red Star (KHL) Amur Habarovsk (KHL) Dinamo Riika (KHL) HC Bílí Tygři Liberec (ČEL)
Ondřej Vitásek (s. 4. syyskuuta 1990 Prostějov, Tšekkoslovakia) on tšekkiläinen jääkiekkopuolustaja.
Ura > Seuraura

Vitásek on HC Prostějovin kasvatti. Hän pelasi juniorina myös HC Přerovissa. Kaudeksi 2007–2008 Vitásek siirtyi HC Slezan Opavan A-nuoriin. Hän debytoi seuran miesten joukkueessa Tšekin kolmanneksi korkeimmalla sarjatasolla 2. česká hokejová ligassa kaudella 2008–2009. Kaudella 2009–2010 Vitásek oli Slezanin A-nuorten tehokkain puolustaja tehoilla 7+19=26. Hän jakoi myös joukkueen sisäisen tehotilaston voiton Bohumil Hermanin kanssa lukemalla +7. Vitásek pelasi kauden aikana myös yhden ottelun lainalla Extraliga-joukkue HC Vítkovicessä. Kauden 2010–2011 hän vietti Slezanin organisaatiossa.
Kaudeksi 2011–2012 Vitásek siirtyi HC Libereciin. Hän pelasi siellä kolme Extraliga-ottelua, mutta suurin osa Vitásekin kaudesta eteni kuitenkin sarjatasoa alempana 1. česká hokejová ligan HC Benátky nad Jizeroussa. Hän pelasi siellä myös yli puolet kaudesta 2012–2013. Otteluita Extraligassa Vitásekille kertyi 13. Kaudella 2013–2014 hän pelasi siellä 31 runkosarja- ja kolme playoff-ottelua tehden viisi syöttöpistettä. Vitásek voitti Liberecin sisäisen tehotilaston lukemalla +9. Kauden 2015–2016 päätteeksi hän voitti Tšekin-mestaruuden. Kausi 2016–2017 päättyi hopeaan.
Huhtikuussa 2017 Vitásek teki kaksivuotisen sopimuksen Ruotsin SHL-liigassa pelaavan Örebro HK:n kanssa. Hänen sopimuksensa kuitenkin purettiin yhteisymmärryksessä kauden 2017–2018 kynnyksellä syyskuussa 2017, kun joukkueen valmennusjohto ei löytänyt Vitásekille sopivaa roolia. Noin viisi päivää myöhemmin hän siirtyi loppukauden sopimuksella KHL-joukkue Jugra Hanty-Mansijskiin. Kaudeksi 2018–2019 Vitášek siirtyi jatkamaan KHL-uraansa vuoden mittaisella sopimuksella kiinalaisjoukkue Kunlun Red Starin riveihin.
Ura > Maajoukkueura

Vitásek edusti Tšekkiä Pyeongchangin olympiakisoissa 2018. Hän pelasi myös MM-kilpailuissa vuonna 2014. Yhteensä Vitásek on pelannut 37 A-maaottelua tehopistein 2+2=4. Hän teki A-maajoukkuedebyyttinsä Euro Hockey Challengessa 10. huhtikuuta 2014 Děčínissä Tanskaa vastaan. Ensimmäisen A-maajoukkuemaalinsa Vitásek teki kolmannessa ottelussaan 16. huhtikuuta 2014 Havlíčkův Brodissa ylivoimalla Norjaa vastaan.
Ojamäki

Ojamäki on sukunimi, joka on muun muassa seuraavilla suomalaisilla henkilöillä:
Asko Ojamäki (s. 1946), kaupunginjohtaja
Niko Ojamäki (s. 1995), jääkiekkoilija, olympiavoittaja ja maailmanmestari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nuori Suomi

| Nuori Suomi ry |
| --- | --- |
Kotipaikka:  Helsinki
Jäsenmäärä:  57 valtakunnallista liikunta-alalla toimivaa liikuntajärjestöä
Puheenjohtaja:  Petteri Kilpinen
Infobox OKVirheellinen NIMI-arvo: 
Nuori Suomi -sinetti judosalin seinällä
Nuori Suomi ry oli suomalainen valtakunnallinen sitoutumaton liikunta-alan järjestö, jonka tehtävänä oli edistää lasten ja nuorten hyvinvointia ja elämäniloa liikunnan ja urheilun avulla.
Nuori Suomi -ohjelma syntyi vuonna 1987 SVUL:n alaiseksi projektiksi edistämään moniarvoista lasten ja nuorten urheiluseuratoimintaa. Itsenäiseksi ry:ksi se perustettiin 4. kesäkuuta 1993. Alkuperäisissä säännöissä yhdistyksen tarkoitukseksi kirjattiin lasten ja nuorten vireyden ja hyvinvoinnin tukeminen liikunnan, terveyskasvatuksen, kansalaistoiminnan ja yrittäjyyden avulla. 1990-luvulla toiminta laajeni päiväkoteihin ja kouluihin. Nuoren Suomen jäsenjärjestöinä oli 57 valtakunnallista liikunta-alan järjestöä. Nuori Suomi oli Suomen Liikunnan ja Urheilun jäsenjärjestö.
Nuori Suomi, Suomen Liikunta ja Urheilu sekä Suomen Kuntoliikuntaliitto päättivät vuosikokouksissaan kesäkuussa 2012 uuden järjestön perustamisesta, toimintojen siirtämisestä uuteen järjestöön ja vanhojen järjestöjen yhdistystoiminnan lakkauttamisesta. Toiminnot ja henkilökunta siirtyivät uuteen järjestöön, Valoon vuoden 2013 alussa.
Perustehtävät

Nuoren Suomen perustehtävänä oli lisätä lasten ja nuorten hyvinvointia liikunnan ja urheilun avulla. Järjestön arvot perustuivat lasten ja nuorten parhaan edistämiselle. Tämä tarkoittaa sitä, että lasten ja nuorten kasvua ja kehitystä tuetaan liikunnassa ja urheilussa. Tärkeänä pidettiin myös lapsuuden kunnioittamista. Lasten ja nuorten liikunnassa ja urheilussa tärkeänä pidettiin iloa, oppimista, kaveruutta ja yhdenvertaisuutta.
Nuoren Suomen toiminta jakautui neljään painopisteeseen:
Seuratoiminnan laadun kehittäminen ja uusien harrastamisen mahdollisuuksien tarjoaminen
Lasten ja nuorten liikkumisen lisääminen koulupäivän aikana
Lasten liikkumisen lisääminen päivähoitopäivän aikana, ja
Lasten ja nuorten liikuntaolosuhteiden kehittäminen – vanhemmat lasten innostajina.
Toiminta > Päivähoito

Varhaiskasvatusten suositusten mukaisesti alle kouluikäisten lasten tulisi liikkua reippaasti kaksi tuntia joka päivä. Kouluikäisten fyyseisen aktiivisuuden suositusten mukaan 7–13-vuotiaiden tulee liikkua vähintään kaksi tuntia joka päivä ja 13–18-vuotiaiden vähintään 1–1,5 tuntia joka päivä monipuolisesti ja ikään sopivalla tavalla. Kuitenkin vain alle puolet lapsista ja nuorista liikkuu terveytensä kannalta riittävästi..
Nuori Suomi innosti varhaiskasvattajia liikuttamaan lapsia päivähoitopäivän aikana. Nuori Suomi organisoi vuosittain päivähoidon liikuntakampanjoita; keväällä liikunnallisen perhetapahtuman Pihaseikkailun ja syksyllä Varpaat Vauhtiin! -kampanjan. Kampanjat liikuttivat vuosittain satojatuhansia lapsia. Nuori Suomi kehitti varhaiskasvattajille liikunnallisia teemakoulutuksia, joita järjestivät liikunnan aluejärjestöt.
Toiminta > Koulu

Nuori Suomi pyrki lisäämään toimillaan koululaisten päivittäistä liikkumista. Vuosittaiseen Liikuntaseikkailu osallistui 180 000 alakoululaista. Myös Vipinää välkälle! oli Nuoren Suomen kampanja. Järjestön tavoitteena oli saada lisää liikuntaa kouluun: koulumatka tehdään liikkuen, välitunnit vietetään liikkuen, opettajat käyttävät liikuntaa välineenä muussa opetuksessa ja iltapäivisin on tarjolla monipuolisia liikuntamahdollisuuksia kerhoissa.
Nuori Suomi tarjosi kouluille materiaaleja ja vinkkejä siihen, kuinka koulusta voisi tehdä liikkuvamman. Nuoren Suomen strategiaan oli kirjattu tavoitteeksi koulunpihojen muokkaaminen lähiliikuntapaikoiksi, ja järjestöllä oli antaa kouluille malleja kouluympäristön kehittämiseksi.
Toiminta > Urheiluseurat

Kansallisen liikuntatutkimuksen mukaan urheiluseuratoiminta on lasten ja nuorten suosituin harrastus: 92 prosenttia 3–18-vuotiaista ilmoittaa harrastavansa jotain liikuntaa. Lähes puolet 7–18-vuotiaista tytöistä ja pojista on mukana urheiluseuratoiminnassa.
Nuori Suomi pyrki lisäämään ohjaajien ja valmentajien innostusta ja osaamista muuan muassa järjestämällä koulutuksia ja seminaareja.
Yksi Nuoren Suomen toimintamuodoista oli Sinettiseura-toiminta. Nuori Suomi -sinetti on lapsia ja nuoria liikuttavien urheiluseurojen laatutunnus, jota urheiluseurat pystyvät hakemaan tietyin ehdoin. Sinettiseuroja oli Suomessa vuoden 2009 loppuun mennessä 529. Sinettiseuran arvopohja rakentuu Nuoren Suomen arvoille, eli lapsen ja nuoren parhaan edistämiselle.  Sinettiseuratoiminnan tavoitteena on löytää seurassa yhteinen toimintatapa ja periaatteet, joilla laadukasta lasten ja nuorten toimintaa voidaan toteuttaa. Nuori Suomi pyrkii tarjoamaan koulutusta ja muuta apua Sinettiseuroille, jotta seurat pystyvät jatkamaan laadukasta toimintaa.
Toiminta > Muu toiminta

Alun perin Nuori Suomi -projekti aloitettiin SVUL:ssa kasvatuksellisista syistä. Tavoitteena oli edistää lasten ja nuorten monipuolista liikkumista, jolla ei ollut kilpailullisia päämääriä. Varsinkin nuoret putoavat usein pois seuratoiminnasta, mikäli lopettavat kilpailun. Nuori Suomi kannusti siihen, että nuorille löydettäisiin seuroista nuoren omien intressien mukaisia tehtäviä ja toimintamuotoja, kuten harrasteurheilua, valmentamista, toimitsemista tai luottamustehtäviä.
Vuosina 2009–2011 Nuori Suomi  resurssoi yhteistyössä SLU:n kanssa Your Move -kampanjaa. Your Move -kampanjan tavoitteena oli lisätä 13–19-vuotiaiden nuorten liikkumista, parantaa nuorten mielikuvia urheilusta ja aktivoida nuoret itse vaikuttamaan omiin liikkumisen mahdollisuuksiinsa. Your Move koostui kolmesta osasta:
Nuorten omat tapahtumat, joita Nuori Suomi ja SLU rahoittivat
Your Move on Tour 2010, jossa kampanja kiersi seitsemällä paikkakunnalla liikuttamassa nuoria, sekä
Your Move 2011 Suurtapahtuma, joka järjestettiin 27. toukokuuta – 1. kesäkuuta 2011 Helsingin Olympiastadionin ympäristössä.
Your Moven pääajatuksena oli aktivoida nuoret itse järjestämään toimintaa itselleen. Your Move Suurtapahtuma 2011 oli urheiluväen ensimmäinen yhdessä järjestämä liikunnan ja urheilun suurtapahtuma nuorille.
Nuoren Suomen tehtävänä oli myös edistää lähiliikuntapaikkojen rakentamista tutkimus- ja kehittämistoiminnalla sekä koulutus- ja asiantuntijapalveluilla.